«Võime julgelt öelda, et meie klientidele meeldib meid ka soojal ajal külastada,» ütles Tartu Kvartali äri- ja vabaajakeskuse turundus- ja kommunikatsioonispetsialist Teele Tamme.

«Võrdlesime käesoleva aasta mai- ning juunikuu keskuse külastatavust eelmise aasta sama perioodiga ning näeme, et külastajate arv on nende kahe kuu jooksul kokku üle 140 000 külastaja võrra suurenenud.»

Kuigi täpset allahindlusaegset statistikat ei saanud Ülemiste keskuse turundusjuht Kristina Antšak veel anda, ütles ta, et ka Ülemistes võib märgata külalistearvu tõusu.